ΓΡΑΠΤΗ ΕΡΩΤΗΣΗ E-3535/01

υποβολή: Chris Davies (ELDR) προς την Επιτροπή

(8 Ιανουαρίου 2002)

Θέμα: Βόμβες διασποράς στο Κοσσυφοπέδιο και αλλού

Ποιοί πόροι της ΕΕ έχουν διατεθεί και διατίθενται για την εκκαθάριση βομβών διασποράς στο Κοσσυφοπέδιο και σε άλλες περιοχές των Βαλκανίων· Ποιές είναι οι εκτιμήσεις της Επιτροπής για την έκταση του προβλήματος σήμερα, εάν αυτόπάρχει ακόμη·

Έχει προβεί, ή προτίθεται να προβεί η Επιτροπή σε κάποιες ενέργειες ενώπιον των κρατών μελών ή άλλων οργανισμών σε σχέση με την κατασκευή και τη χρήση βομβών διασποράς στο μέλλον·

Απάντηση του κ. Patten εξ ονόματος της Επιτροπής

(18 Φεβρουαρίου 2002)

Η απορρύπανση από τις νάρκες ξηράς είναι άρρηκτα συνδεδεμένη με την εκκαθάριση των μη εκραγέντων μηχανισμών, των βομβών πολλαπλών θραύσεων και των αντιαρματικών ναρκών.

Η Κοινότητα τα έτη 1998-2000 διέθεσε περίπου 8,32 εκατ. ευρώ.

Εκτιμάται ότι περίπου 50 000 νάρκες τοποθετήθηκαν στο Κοσσυφοπέδιο και ότι περίπου 30 000 βόμβες πολλαπλών θραύσεων έχουν μολύνει την περιοχή. Κατόπιν σκληρής εργασίας τριών ετών, το κέντρο εκκαθάρισης ναρκών των Ηνωμένων Εθνών στο Κοσσυφοπέδιο κήρυξε το Κοσσυφοπέδιο ασφαλή ζώνη. Η ταχεία αυτή πρόοδος μπορεί να αποδοθεί στο γεγονός ότι το πρόβλημα των ναρκών και των μη εκραγέντων μηχανισμών στο Κοσσυφοπέδιο, σε σχέση με άλλα μέρη του κόσμου, είναι περιορισμένο και συγκριτικά πρόσφατο· η σύγκρουση στο Κοσσυφοπέδιοπήρχε σχετικά μικρής διάρκειας. Οι ναρκαλιευτές είχαν στη διάθεσή τους σερβικούς χάρτες ναρκοθετημένων περιοχών, και χάρτες του ΝΑΤΟ για τις αεροπορικές επιδρομές. Επίσης, η συνδρομή των χορηγών βοήθειας στην αποναρκοθέτηση ήταν σημαντική.

Η Επιτροπή έχει επίγνωση ότι παραμένει το πρόβλημα των μη εκραγέντων μηχανισμών. Λαμβάνονται ειδικά μέτρα όπως η κατάρτιση στον τομέα της διάθεσης εκρηκτικώνλών — πουποστήριξε η Κοινότητα το 2001 — για την αντιμετώπιση των συγκεκριμένων αναγκών. Οι εν λόγω ενέργειες καθώς και η εκκαθάριση των λοιπών ναρκοπεδίων θα αναληφθούν από το σώμα παρέμβασης πολιτικής προστασίας του Κοσσυφοπεδίου.

Στη Βοσνία-Ερζεγοβίνη, που θεωρείται ως η πλέον σοβαρά πληγείσα χώρα από νάρκες και μη εκραγέντες μηχανισμούς στην Ευρώπη, ο αριθμός των μη εκραγέντων μηχανισμών και των βομβών πολλαπλών θραύσεων θεωρείται υψηλός αλλά δεν διευκρινίζεται (δεν έχει εκπονηθεί συνολική μελέτη για τον αντίκτυπο των ναρκών ξηράς)· στη Βοσνία, οι νάρκες ξηράς κατά προσωπικού αποτελούν κατά πολύ τη μεγαλύτερη απειλή. Η κοινοτική βοήθεια για την αποναρκοθέτηση μεταξύ των ετών 1998 και 2001 ανέρχεται σε 8,7 εκατ. ευρώ. Εκτός αυτού, συνεισφέρει κατά 3,7 εκατ. ευρώ στην αποναρκοθέτηση των μεθοριακών περιοχών μεταξύ της Κροατίας και της Βοσνίας-Ερζεγοβίνης και παρέχει πολύ σημαντική βοήθεια στα έργα που εκτελούνται στο πλαίσιο της κοινοτικής δέσμης στρατηγικών μέτρων για ενέργειες αποναρκοθέτησης στη νοτιοανατολική Ευρώπη, περιλαμβανομένων δράσεων έρευνας και ανάπτυξης, που εγκαινιάζονται στο πλαίσιο του Συμφώνου Σταθερότητας στο οποίο η Κοινότητα τα τελευταία τρία έτη παρέχει βοήθεια ύψους περίπου 17 εκατ. ευρώ.

Η Επιτροπήποστήριξε πλήρως την προσέγγιση της ΕΕ για την αντιμετώπιση των προβλημάτων που προκλήθηκαν από τις βόμβες πολλαπλών θραύσεων και άλλα εκρηκτικά κατάλοιπα του πολέμου κατά την επανεξέταση της σύμβασης των Ηνωμένων Εθνών για την απαγόρευση ή τον περιορισμό της χρήσης ορισμένων συμβατικών όπλων. Αποτέλεσμα των προσπαθειών αυτών ήταν η σύσταση ομάδας εργασίας αποτελούμενης από κρατικούς εμπειρογνώμονες οι οποίοι θα αναλάβουν να διερευνήσουν τις δυνατότητες αντιμετώπισης αυτών των μηχανισμών στο πλαίσιο της ανωτέρω σύμβασης.